section_heading: Mladost i obitelj
paragraph_text: Živko Budimir rođen je u obitelji Joze Budimira u Viru kod Posušja. Budimir je živio s roditeljima, dvojicom braće i s dvije sestre u Belišću u Slavoniji, gdje je pohađao školu. Iz Belišća je otišao pohađati Zrakoplovno-tehničku vojnu školu u Rajlovcu kod Sarajeva. U prvom razredu vojne škole, 1979., učlanio se u Savez komunista Jugoslavije. Prema kazivanju njegovog prijatelja, Dinka Burića, odluka da pohađa vojnu školu bila je motivirana financijskim, a ne ideološkim razlozima jer radnička plaća njegovog oca koji je radio u Kombinatu Belišće nije bila dovoljna za plaćanje školovanja, pa se Budimir školovao o trošku Jugoslavenske narodne armije. Na vojno-tehničkoj vojnoj školi u Rajlovcu diplomirao je 1981., a SKJ napustio je 1984. kao pripadnik JNA. Iste godine bio je optužen da je jedan od ideologa albanskog iderentizma te da je vođa skupine koja je uništavala zrakoplove na mostarskom aerodromu. Prijetilo mu je jedanaest godina zatvora, no optužbe su kasnije odbačene.Živko Budimir: Bit ću novi Komšić (na bošnjačkom). Oslobođenje, 5. travnja 2014. Pristupljeno 7. travnja 2014.